La Inspecció de Treball de Catalunya (ITC) és una eina que, com a servei públic, està a l'abast de tothom amb l'objectiu de poder-los garantir l'exercici dels seus drets sociolaborals.
Per aconseguir-ho, la ITC vigila i exigeix el compliment de les normes de l'ordre social, entenent com a tals les normes legals, les reglamentàries així com el contingut normatiu dels convenis col·lectius.
Entre aquestes normes, tenen especial afectació les referents al dret a la no-discriminació, a la igualtat entre homes i dones i a la integració de les persones amb discapacitat en l'àmbit laboral.
El ventall de matèries que s'aixopluguen dins d'aquest àmbit és molt ampli, però inclou, bàsicament, la normativa que disposa obligacions empresarials adreçades a:
Amb caràcter general, constitueixen infraccions relacionades amb la igualtat (i poden, per tant, ser objecte de proposta de sanció) les següents:
En favor del dret a la igualtat, la Inspecció de Treball de Catalunya vetlla també per fer acomplir la Llei 11/2014, de 10 d'octubre, per garantir els drets de lesbianes, gais, bisexuals, transgèneres i intersexuals (LGBTI) i evitar-los situacions de discriminació i violència, ja sigui en l'àmbit públic com privat.
D'acord amb el que disposa l'article 21 d'aquesta Llei (així com, per extensió, l'article 40.8 de l' Estatut d'autonomia de Catalunya ) en matèria d'ocupació, contractació i pel que fa a les condicions de treball, la ITC controla, d'una manera real i efectiva, que tant l'Administració pública com les empreses respectin la igualtat de tracte i d'oportunitats de les persones treballadores i adoptin mesures per evitar qualsevol tipus de discriminació i/o assetjament a la feina.
Tant les decisions que impliquin discriminacions directes o indirectes per raó de sexe o d'orientació sexual com l'assetjament laboral per aquestes mateixes causes es consideren infraccions molt greus, en virtut del que estableix el capítol II del Text refós de la Llei sobre infraccions i sancions en l'ordre social (LISOS).
En relació amb aquest col·lectiu, la Inspecció de Treball actua, principalment, per fer complir el Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i de la seva inclusió social.
La ITC vetlla pel compliment del capítol VI (referent al dret al treball) i, especialment, de l'article 42 del Reial decret legislatiu esmentat, que obliga les empreses públiques i privades amb 50 o més treballadors/ores a contractar un nombre de persones amb discapacitat no inferior al 2% de la seva plantilla.
Aquesta obligació pot ser substituïda excepcionalment per mesures alternatives a la contractació.
L'incompliment d'aquestes obligacions empresarials constitueix una infracció greu, d'acord amb el que estableix la Llei sobre Infraccions i Sancions en l'Ordre Social ( Reial decret legislatiu 5/2000, de 4 d'agost, pel qual s'aprova el Text refós d'aquesta Llei).
D'altra banda, la Inspecció de Treball vetlla també perquè les decisions unilaterals de l'empresa no impliquin discriminacions desfavorables per raó de discapacitat quant a retribucions, jornades, formació, promoció i altres condicions de treball.
Aquest tipus de discriminació, així com l'assetjament per raó de discapacitat, estan tipificats com a infraccions molt greus.
Una de les funcions de la ITC, a més de vigilar i exigir el compliment de la normativa laboral, és oferir-se per actuar com a mediadora entre les persones treballadores i les empreses davant un conflicte.
La mediació és, doncs, un mecanisme extrajudicial de resolució de conflictes que pretén proporcionar a les parts interessades un temps i un espai de diàleg per aconseguir aproximar interessos i posicions a fi d'arribar, finalment, a un acord.
La mediació inspectora es fa sempre a sol·licitud de les parts afectades, de manera que és totalment voluntària.
De la mateixa manera que la mediació és voluntària a petició de les parts afectades, aquestes poden retirar-se en qualsevol moment del procés.
A diferència de la via judicial, la mediació és un procediment àgil, flexible i de consens que permet a les persones treballadores i a les empreses estalviar temps, esforços i costos econòmics.
En el cas del treball de les persones estrangeres no comunitàries, la Inspecció controla que el/la treballador/a està en situació regular per treballar i disposa d'una autorització de residència i treball vigent.
Una manera d'aconseguir regularitzar la situació administrativa d'aquestes persones és a tráves de l'arrelament laboral*.
Qualsevol persona, encara que treballi sense autorització de treball, té drets laborals (salari, descansos, vacances, entre d'altres).
Si us trobeu en un cas de vulneració d'aquests drets o d'abús laboral, podeu presentar una denúncia davant la Inspecció de Treball de Catalunya.
La Inspecció pot proposar una sanció per infracció molt greu a qui ocupi treballadors/ores sense autorització de treball.
* Més informació en el telèfon 012.